**ОТЧЕТ**

**ЗА ПРОВЕДЕНИТЕ МЕРОПРИЯТИЯ ОТ**

**НАУЧНО-ТЕХНИЧЕСКИЯ СЪЮЗ ПО ТРАНСПОРТА ПРЕЗ 2022 г.**

**УВАЖАЕМИ КОЛЕЖКИ И КОЛЕГИ,**

На последното заседание на УС на НТСТ за 2022 г представям на Вашето внимание отчета за проведените мероприятия от Научно-техническия съюз по транспорта през годината. Съгласно приетата от УС на НТСТ план-програма в началото на 2022 година, предвидихме за изпълнение пет форума, младежка научно-техническа конференция, две кръгли маси и една научно-практическа конференция.

През годината поради различни причини отпадна провеждането на „Дунавски форум – 2022“, на тема: „Дунавски мостове-Рейнско-Дунавски транспортен коридор и участието на България в него“, с международно участие, но проведохме втори Железопътен форум. Мероприятията които проведохме през изтичащата година са следните.

1. „Железопътен форум – 2022“, на тема „на тема: „Българските железници – промяна, скорост, обслужване, конкурентоспособност“ под патронажа ва Министъра на транспорта г-н Николай Събев. Форума се проведе на 31.03.2022 г. На форума бяха представени 7 доклада по темата и актуалните проблеми през българските железници. Обсъждани и дискутирани бяха проблемите за развитие на железопътния транспорт, с цел повишаване неговата конкурентоспособност в средносрочен и дългосрочен план за европейското развитие на българските железници. На заседанието присъстваха 90 участници. За проведения форум не е изготвен заключителен документ.

2. „Водороден форум-2022“, на тема: „Електромобилност и водородни технологии“, проведен на 28.04.2022 г. На форума бяха представени 10 доклада с 40 участници. „Водороден форум-2022“ е организиран от НТС по транспорта с подкрепата на Института по електрохимия и енергийни системи на БАН, ТУ – София и РУ „Ангел Кънчев“. Представен е заключителен документ, който е изпратен до институциите и качен в уеб страницата на Съюза.

3. Кръгла маса на тема „Технически решения за подобряване на пътното дело в България“. Организирана от НТС по транспорта и Форум за балкански транспорт и инфраструктура. Кръглата маса е проведена на 10.06.2022 г в зала №3 на НДНТ в София.

Изготвеният заключителен документ е изпратен до институциите и качен на уеб страницата на Съюза.

4. „Авиационен форум-2022“ на тема: „Развитие на медицинската авиация в България“. Честване на бележити български авиатори. Празник на транспортните работници“. Форума беше проведен на 28.06.2022 г. в Клуба на авиацията на летище София, терминал 1. На форума бяха представени 7 доклад, при участие на над 40 души. Заключителен документ за форума не е представен.

5. „Автомобилен форум-2022“ на тема: „Две години ТОЛ система – плюсове и минуси. Ускоряване развитието и изграждането на автомагистралите в България чрез публично-частно партньорство (ПЧП). Необходими промени в политиката на таксуване“. Форума на беше проведен на 20.10.2022 г. Отразен беше в медиите и печатни издания и заключителния документ е изпратен до институциите и качен на уеб страницата на Съюза.

6. „Железопътен форум 2 - 2022“ на тема: „Визия за развитие на Български държавни железници и комбинирания транспорт“ с международно участие. Форума се проведе на 16.11.2022 г. в зала 4 на НДНТ. На форума присъстваха над 90 участника. Бяха изнесени 6 доклада при голям интерес.

7. Научна конференция на тема: „Ролята на младите специалисти за повишаване качеството на транспортните услуги, осигуряване безопасността на движението и опазване на околната среда“. Конференцията се проведе на 17.11.2022 г. Наши представители участваха в Младежката конференция проведена от Федерацията на научно-техническите съюзи. Награди получиха всички участници в младежките конференции.

8. Направихме и две колективни посещения – на 14.07.2022 г на АМ“Струма“, където видяхме завършен най-дългия пътен тунел в България – тунел „Железница“ при км 367+300, изпълняваното за първи път в България автомагистрално стоиманобетоново напрегнато мостово съоръжение с дължина 590 метра по метода на потактово набутване и второ посещение на 08.11.2022 г в Мала Църква над Самоков при откриване на паметна плоча на инж.Иван Иванов – дългогодишен кмет на София и строител на водовземната и водопроводна система на София, като материали и за двете посещения са качени на уеб страницата на Съюза.

9. Членове на УС и активисти на Съюза, вземаха участие в редица мероприятия проведени от други съюзи на Федерацията, честване на ВТУ „Тодор Каблешков“, Съюза на ветераните в Авиацията, семинар на ББК“Пътища“, където изнесохме презентация качена на нашата уеб страница и много други.

Оперативното бюро на последното си заседание проведено на 07.12.2022 г счита, че програмата е изпълнена и даде висока оценка за провеждането на повечето от мероприятия.

Бих искал да благодаря на Оперативното бюро, на активните участници в мероприятията и да отлича водещите организатори на мероприятията - доц.д-р инж.Борислав Трайков, доц.д-р инж.Диан Гешев, инж.Васил Рангелов, инж.Христо Монов, главния секретар Таня Пазийска, д-р Ясен Гочев за бързата реакция при качване на подадената му информация за мероприятията, както и на всички лектори, модератори и участници.

Инж. Ясен Ишев

Председател на УС на НТСТ